মুম্বাইয়ের সহকারী পুলিস কমিশনার রাকেশ মারিয়া জানান, হামলায় অংশগ্রহণকারী দলটির নেতা ইসমাইল খান (২৫) ছিলেন  পাক-আফগান সীমান্তবর্তী উত্তর-পশ্চিম সীমান্তx8f প্রদেশের আইন-শৃঙ্খলাহীন ডেরা ইসমাইল খানের বাসিন্দা ।   তিনি আরও জানান, ইসমাইল ইতিপূর্বেও লস্কর-ই-তৈয়বা নামক সংগঠনের পক্ষে হামলাতে অংশ নিয়েছিলেন। উল্লেখ্য ,   ভারতের দাবী অনুসারে, তৈয়বার পক্ষ থেকেই গত মাসের শেষদিকে মুম্বাইয়ে প্রায় দুশো মানুষের  প্রাণ-নাশকারী হামলাটি পরিচালনা করা হয়েছিলো ।   তৈয়বা অভিযোগ অস্বীকার করেছে ।   নয়াদিল্লী মনে করে, কাশ্মীর ইস্যুতে ভারতকে শায়েস্তা করার লক্ষ্যে পাক গোয়েন্দা সংস্থা আইএসআইর পক্ষ থেকে সহায়তা পেয়ে থাকে তৈয়বা ।   এ-সপ্তাহে যুক্তরাষ্ট্রের গোয়েন্দা বিভাগের পক্ষ থেকেও একই ধরণের তথ্য দেয়া হয়েছে সংবাদ-মাধ্যমগুলোতে ।